[{"text_idx": "#000000", "text": "Veebiarhiiv alates 2004. aastast ta\u0308naseni"}, {"text_idx": "#000001", "text": "Palun sisesta otsingufraas ja alusta otsimist"}, {"text_idx": "#000003", "text": "Erinevalt Eesti presidendist ei ole mina Afganistani saatuse ja tuleviku asjus kunagi \u201eillusioonis elanud\u201c. Oli algusest peale selge, et Eesti ja tema liitlaste va\u0308ike seiklus ma\u0308gedes ei saa vo\u0303iduga lo\u0303ppeda, kui kohalikud ho\u0303imud arvavad teisiti. Kuigi endiste impeeriumide varemete ko\u0303rgustelt vaadates vo\u0303ivad nad tunduda pimedad ja keskaegsed, oli neil tsiviliseeritud ja u\u0308lekaalukalt suurema tulejo\u0303uga pealetungijate ja korraloojate ees mitu eelist. Nimelt kohalike olude tundmine, u\u0308hised normid ja kombed, aga mitte sugugi ta\u0308htsusetuna ka edukogemus. Kosmosest vo\u0303i ka prohveti vahendatud pilti vaadates ei ole NSVLi ja USA va\u0308gevusel erilist vahet. Kui o\u0303nnestus va\u0308hem kui ku\u0308mnendiga maamutta tampida u\u0308he u\u0308liriigi armee, siis asi see teinegi sinnasamasse saata. Nii la\u0308kski."}, {"text_idx": "#000004", "text": "Eesti ajaloo veetilgaski peegeldub see suur maailm, kui natuke taandada ja lihtsustada. Mida siin siis o\u0303ieti tehti ko\u0303ik need aastaku\u0308mned Teises ilmaso\u0303jas saadud kaotusest kuni iseseisvuse taastamiseni? Oli okupant oma va\u0308gedega, pu\u0308u\u0308ti kehtestada meie kultuuriruumis sobimatuid kommunistide reegleid. Eestlased aga kannatasid vaikselt ja valisid pa\u0308rast esimeste okupatsiooniaastate julmi o\u0303ppetunde ainuvo\u0303imaliku taktika: istuda nagu ma\u0308grad urus, teeselda koosto\u0308o\u0308d vastavalt igau\u0308he su\u0308dametunnistusele \u2013 oodata ja valmistuda. Eks mo\u0303ni teeskleja elas oma rolli ka natuke liiga sisse, kui tal oli keskmisest suurem vo\u0303ime u\u0308mber kehastuda, iha la\u0308ikivate asjade vo\u0303i ametipositsiooni ja\u0308rele ning vastavalt keskmisest va\u0308iksem oskus maailma asjade kulgu pikemal ajalo\u0303igul o\u0303igesti ennustada."}, {"text_idx": "#000005", "text": "No\u0303ukogude Liidu va\u0308gede sissetung Afganistani 1970ndate lo\u0303pul oli omamoodi a\u0308ratuskell. Varasemad Moskva avantu\u0308u\u0308rid Kesk- ja Ida-Euroopa vasallriikides ei olnud murrangulised: ta\u0308htede seis ei olnud kohalikele piisavalt soodne ning majandusarvestus na\u0308itas, et Ungari, Ts\u030cehhi vo\u0303i Poola so\u0303dalased poleks jaksanud NSV Liitu lo\u0303puni kurnata. No\u0303ukogude ra\u0308baldunud va\u0308gede sissetung Afganistani (ja seda vaid mo\u0303ni aasta pa\u0308rast seda, kui USA oli sunnitud ko\u0303igest oma napalmist hoolimata ha\u0308biga lahkuma Vietnamist) ei ja\u0308tnud kahtlust: see on aeglase enesetapu viimase etapi algus ning meiegi peame ennast valmis panema."}, {"text_idx": "#000006", "text": "Jah, oli ku\u0308llalt neid, kes hirmust enese\u00adpettusega ja\u0308tkasid. Kuid oli ka teisi, u\u0308hiskonnas autoriteetseid ning meie kohaliku jumala vo\u0303i prohveti ka\u0308est juba vihjeid saanud \u201eeesti mullasid\u201c, kelle so\u0303nade ja\u0308rgi joonduda ja iseseisvuse taastamise ma\u0308ng nende ma\u0308rguande peale mu\u0308rinal ka\u0308ima to\u0303mmata. Natuke pidi no\u0303rgausulisi ku\u0308ll ja\u0308rele ootama, aga o\u0303nneks tootis Afganistani projekt iga pa\u0308ev Moskva hiilguse kustumise kohta to\u0303endusmaterjali. Oli su\u0308mboolne, et nagu kommunistlik pa\u0308ike Afganistanis, nii kustusid ja\u0308rjest ka selle laternahoidjad kompartei poliitbu\u0308roos, kelle rida meenutas Lenini mausoleumi tribu\u0308u\u0308nil iga aastaga aina enam vallavaese taadi hambutut suud."}, {"text_idx": "#000007", "text": "1988\u20131991 toimunud uuendusperiood ja iseseisvumine to\u0303i uusi suundi ja teemasid ka eksliibrisekunsti. Pildil Tartu eksliibriseklubi 1992. aasta temaatilise konkursi kataloog."}, {"text_idx": "#000008", "text": "Lu\u0308hidalt, eestlastele ei tohiks tunduda Afganistanis elavate ho\u0303imude soov ise valida, ise otsustada, ise oma saatust juhtida kuidagi arusaamatu ja vo\u0303o\u0303ras. Soovisime seda ise omal ajal samamoodi ja realiseerisime soovi NSV Liidu lagunemise aastatel edukalt. 20. august 1991 oli aastatepikkuse u\u0308hispingutuse lihtne vormistamise akt pooldemokraatlikus u\u0308lemno\u0303ukogus, mitte eriline kangelastegu. Juhuse tahtel volitustega su\u0308ndmuspaigal viibinute asemel oleks vo\u0303inud olla mo\u0303ni teine komplekt, kes oleks pidanud tegema ta\u0308pselt sama. Seal ei olnud enam midagi valida, pealegi olid toonased saadikud saanud seadusandlikku tegevust juba poolteist aastat harjutada, misto\u0303ttu eelno\u0303u kirjapanek, parandamine ja ha\u0308a\u0308letamine pidi olema neile u\u0308pris argine asi, mitte ku\u0308lavo\u0303istlustelt ootamatult olu\u0308mpiama\u0308ngudele sattumine."}, {"text_idx": "#000009", "text": "Kolmku\u0308mmend aastat hiljem paistab, et iseseisvuse to\u0303elise isa tiitli vo\u0303istlus, mis algas u\u0308sna kohe pa\u0308rast deklaratsiooni vormistamist ja sellele rahvusvahelise tunnustuse saamist, ei ole ikka veel lo\u0303ppenud. Just isaduse, sest need mo\u0303ned naispoliitikud, kes asjas u\u0308sna ma\u0308a\u0308ravates rollides osalesid, ei ole eneseupitamise to\u0308o\u0308s oma meeskolleegidega ligila\u0308hedaselt sama andekad olnud. Lo\u0303putu isaduse tuvastamine on seda koomilisem, et rangelt vo\u0303ttes ei ole millegi taastamine ju viljastamisakt, vaid pigem arstito\u0308o\u0308, kahjustatud tervisega patsiendi ta\u0308isva\u0308a\u0308rtusliku elu juurde tagasi aitamine."}, {"text_idx": "#000011", "text": "Vahepeal juba maha ka\u0308inud 20. augusti ime, mille president Ilves targalt ja osavalt poliitikute ma\u0308ngumaalt minema sikutas ning neutraalseks riiklikuks tavaks va\u0308a\u0308nas, pidi uue hoo sisse saama ja poliitiliselt tootlikuks muutuma. Kuri viirus segas selle plaani a\u0308ra ja praegusel poliitilisel aktiivil ja\u0308i kiirkasu saamata nii presidendi kui ka kohalike volikogude valimisi silmas pidades. Rahvas piirdub ajastu vaimu ja reeglitega sobivate va\u0308ikelaulupidudega ning elu la\u0308heb edasi. Ja\u0308rgmise korrani, kuigi aina va\u0308hemaks ja\u0308a\u0308b neid, kes veteranide isadusvo\u0303istlusel osalevad vo\u0303i jaksavad publikuna ja\u0308lgida, kas finis\u030cisirgel juhib parajasti Tunne Kelam, Tiit Made vo\u0303i U\u0308lo Nugis (postuumselt)."}, {"text_idx": "#000012", "text": "Ma ei taha eelo\u0308elduga u\u0308lemineku\u00adperioodil toimunut ning juhtivatel positsioonidel olnute toonaseid tegusid pisendada, aga u\u0308he u\u0308ksiksu\u0308ndmuse pidev ja u\u0308levo\u0303imendatult luubi all hoidmine (koos piinlike isikukultuslike detailidega) vo\u0303ib uutele sugupo\u0303lvedele, kel oma kogemust sest ajast ei ole, kogu protsessist sootuks vale mulje ja\u0308tta. 20. august ja u\u0308lemno\u0303ukogu akt ei ole ta\u0308isvastus ku\u0308simusele, kuidas taastati Eestis demokraatlik ja po\u0303hiseaduslik riigikord."}, {"text_idx": "#000013", "text": "See sai vo\u0303imalikuks ikka hoolsa aastatepikkuse harjutamise ja ettevalmistusto\u0308o\u0308 to\u0303ttu. Nagu eespool viidatud, lihviti valmisolekut oma urgudes ko\u0303ikvo\u0303imalikel viisidel (lugemine, mo\u0303tlemine, kirjutamine, u\u0308hingute ja koosolekute pidamine, halbadest importkommetest ehk moraalsest allaka\u0308igust hoidumine) la\u0308bi okupatsiooni aastaku\u0308mnete. Iseseisvuse juriidiline vormistamine oli vaid viimase klotsi pu\u0308ramiidi tippu asetamine, mis oli vo\u0303imalik, kuna 1991. aastaks olid ko\u0303ik pu\u0308ramiidi alumised, laiemad ja toekamad kihid, mis vaba, demokraatliku, turumajandusliku, kodanikualgatusliku jne u\u0308hiskonna tunnuseks, juba loodud palju enamal kui vaid embru\u0308onaalsel kujul. Seda olid teinud ku\u0308mned tuhanded ja aastaid, mitte 68 hinge ja kaks to\u0308o\u0308pa\u0308eva. Mo\u0303jub kohatult, kui see va\u0308ike salgake riiklikku ta\u0308htpa\u0308eva raamiks kasutades enamuse ta\u0308isva\u0308a\u0308rtuslikkust igal aastal uuesti mo\u0303o\u0303dab vastuse ja ku\u0308simusega: \u201eMina olin 20. augustil Toompeal suuri asju tegemas. Kus olid sina?\u201c"}, {"text_idx": "#000015", "text": "Kui sulle meeldis see postitus jaga seda oma so\u0303pradega"}]